സ്ത്രീ ഇല്ലാതെ ഈ മണ്ണിന് എന്ത് പ്രസക്തി എന്ന് അന്ന് ഉത്തരം നല്കി മിസ് കേരള കിരീടത്തിലേക്ക് നയിച്ചതും ആ ഉത്തരം ജോലിയും ഫാഷന് മേഖലയും ഒന്നിച്ചു കൊണ്ടുപോകാന് ആഗ്രഹിച്ചു നല്ല വേഷമെങ്കില് സിനിമ അഭിനയവും മുന് മിസ് കേരള അന്സി കബീര് മടങ്ങുന്നത് ഒട്ടെറെ സ്വപ്നങ്ങള് ബാക്കിവച്ച് തിരുവനന്തപുരം: മിസ് കേരളാ മത്സരത്തില് എതിരാളികളായി പോരാടി ഒന്നിച്ചു മുന്നേറിയവര് ജീവിതത്തില് നിന്നും മടങ്ങുന്നതും ഒരുമിച്ച്. എറണാകുളം വൈറ്റിലയിലുണ്ടായ അപകടത്തിലാണ് മുന് മിസ് കേരള അന്സി കബീര് 25, മിസ് കേരള റണ്ണറപ്പ് അഞ്ജന ഷാജന് 26 എന്നിവര് മരിച്ചത്. ഇവര് സഞ്ചരിച്ചിരുന്ന കാര് ബൈക്കില് ഇടിച്ച് നിയന്ത്രണം വിട്ട് മറിയുകയായിരുന്നു. 2019ലെ മിസ് കേരളയായിരുന്ന അന്സി കബീര് തിരുവനന്തപുരം ആറ്റിങ്ങല് ആലങ്കോട് സ്വദേശിനിയാണ്. അന്സിയുടെ സുഹൃത്തും 2019ലെ മിസ് കേരള റണ്ണറപ്പുമായ അഞ്ജന ഷാജന് തൃശൂര് സ്വദേശിനിയാണ്. സംഭവ സ്ഥലത്തുവച്ചു തന്നെ ഇരുവരും മരിച്ചു. ജോലിയും ഫാഷന് മേഖലയും ഒരുമിച്ചു മുന്നോട്ടു കൊണ്ടുപോകണമെന്ന് ആഗ്രഹിച്ച ആന്സി ഒട്ടേറെ സ്വപ്നങ്ങള് ബാക്കിവച്ചാണ് ജീവിതത്തില് നിന്നും മടങ്ങുന്നത്. നല്ല അവസരമുണ്ടായാല് സിനിമയില് ഒരു കൈ നോക്കാന് മോഹിച്ചു. സിനിമയില് തന്നെ ജീവിതം വേണമെന്നില്ല. ചെറിയ വേഷമായാലും നല്ല വേഷമാണെങ്കില് സിനിമ ചെയ്യണമെന്നാണ് ആഗ്രഹമെന്ന് ഒരിക്കല് ആന്സി തുറന്നു പറഞ്ഞിരുന്നു. ജോലിയും ഈ മേഖലയും തമ്മില് ബാലന്സ് ചെയ്യാന് പറ്റാതെ വന്നാല് അപ്പോള് ഏറ്റവും സന്തോഷം തരുന്നതെന്തോ അത് തിരഞ്ഞെടുക്കുമെന്നായിരുന്നു അന്ന് മാധ്യമ പ്രവര്ത്തകരുടെ ചോദ്യത്തിന് മറുപടി. ഫാഷന് ഗേളാകുമെന്ന് ഒരിക്കലും ചിന്തിച്ചിട്ടില്ല. പഠനത്തില് തന്നെയായിരുന്നു ശ്രദ്ധ. സ്കൂളിലും കോളജിലും പഠിക്കുന്ന കാലത്തും ഫാഷനൊ അഭിനയമോ പട്ടികയിലില്ല. എന്ജിനിയറിങ് പഠിക്കുമ്ബോള് അവിടെ നടന്ന മല്സരത്തില് പങ്കെടുക്കാന് സഹപാഠികള് നിര്ബന്ധിച്ചു. അതിനു വഴങ്ങിയതിനു ശേഷമാണ് ഫാഷനൊക്കെ മനസ്സിലെത്തുന്നത്. പിന്നെ പഠനം കഴിഞ്ഞ് വീട്ടില് നില്ക്കുമ്ബോഴാണ് മല്സരങ്ങളില് പങ്കെടുക്കുന്നതും വിജയം തേടിയെത്തുന്നതും. ഇതിനിടെ തിരുവനന്തപുരം ടെക്നോപാര്ക്കില് ഒരു കമ്ബനിയില് ജോലിക്കു പ്രവേശിച്ചിരുന്നു. കുറെ പഠിച്ചു കിട്ടിയ ജോലിയല്ലെ, അത് നഷ്ടപ്പെടുത്തിക്കളയാന് എന്തായും താല്പര്യമില്ല. ഒരു കിരീടം കിട്ടിയെന്നു കരുതി ജോലി വേണ്ടെന്നു വയ്ക്കില്ല എന്നായിരുന്നു മിസ് കേരളാ കിരീടം ചൂടിയ ശേഷം ആന്സി പ്രതികരിച്ചത്. കേരളത്തിന്റെ സൗന്ദര്യറാണിയായി തിരുവനന്തപുരം കാരി ആന്സി കബീര് അന്ന് കിരീടം ചൂടിയത്. 21 പേരെ പിന്തള്ളിയാണ്. ആദ്യ മൂന്ന് സ്ഥാനങ്ങളിലെത്തിയവര്ക്കൊപ്പം റാമ്ബില് ചുവടുവെക്കാനായി നടന് ഷെയ്ന് നിഗവും എത്തിയിരുന്നു. ഇന്ഫോസിസില് സിസ്റ്റം എന്ജിനീയറായിരിക്കെയാണ് 23കാരിയായ ആന്സി കബീര് അന്ന് മത്സരത്തില് പങ്കെടുത്തത്. ഫസ്റ്റ് റണ്ണറപ്പായി ചാലക്കുടി സ്വദേശിയും ആയുര്വേദ ഡോക്ടറുമായി അന്ജന ഷാജന്. തലശ്ശേരിക്കാരി അന്ജന വേണുവായിരുന്നു സെക്കന്റ് റണ്ണറപ്പ്. മൂന്ന് പേര്ക്കുമൊപ്പമാണ് നടന് ഷെയ്ന് നിഗം റാംപിലേക്ക് എത്തിയത്. മുന് കോഴിക്കോട് കളക്ടര് പ്രശാന്ത് നായര്, പ്രമുഖ നര്ത്തകി പാരീസ് ലക്ഷ്മി തുടങ്ങിയവരായിരുന്നു വിധികര്കത്താക്കള്. കൊച്ചിയിലെ ലേ മെറിഡിയന് ഹോട്ടലിലായിരുന്നു മിസ് കേരള മത്സരം. എന്നെക്കാള് സുന്ദരിമാരായിരുന്നു കൂടെ മല്സരിച്ച 21 പേരും, എല്ലാവരും ഓരോ പടി മുന്നില് നില്ക്കുന്നവര്. റാംപില് നില്ക്കുമ്ബോള് ആത്മവിശ്വാസത്തോടെ മറുപടികള് നല്കിയതാണ് എന്നെ വിജയിയാക്കിയത് എന്നാണ് വിശ്വസിക്കുന്നത്. നേരത്തെ മൂന്ന് സൗന്ദര്യ മല്സരങ്ങളില് പങ്കെടുത്തിട്ടുണ്ട്. അപ്പോഴൊന്നും ഇല്ലാത്ത ആത്മവിശ്വാസമായിരുന്നു ഇത്തവണ മല്സരത്തിനെത്തിയപ്പോള്. ജഡ്ജിങ് പാനലിന്റെ ചോദ്യങ്ങളോട് മികച്ച രീതിയില് പ്രതികരിക്കാനായി. ഗ്രൂമിങ്ങിനെത്തുമ്ബോള് ഉണ്ടായിരുന്ന അന്സി ആയിരുന്നില്ല മല്സരത്തിന് റാംപിലെത്തുമ്ബോള്. മികച്ച പരിശീലനമാണ് കഴിഞ്ഞ ഏതാനും ദിവസങ്ങളായി ലഭിച്ചത്. അത്രയേറെ ആത്മവിശ്വാസം വര്ധിച്ചിരുന്നു. ടോപ് 5ല് എങ്കിലും എത്തുമെന്ന് ഉറപ്പിച്ചിരുന്നു, മത്സര ശേഷം മാധ്യമങ്ങളോട് തന്റെ അനുഭവം പങ്കുവച്ച് ആന്സി പറഞ്ഞു. മിസ് കേരള മല്സരത്തില് പങ്കെടുക്കുന്നത് ആരോടും പറഞ്ഞിരുന്നില്ല. അടുത്ത ബന്ധുക്കള്ക്കും വീട്ടിലുള്ളവര്ക്കും ഒഴികെ മല്സരത്തില് പങ്കെടുക്കുന്ന വിവരം ആര്ക്കും അറിയില്ലായിരുന്നു. ഉപ്പാന്റെ സഹോദരന്റെ മകളുടെ കല്യാണമായിരുന്നിട്ടും മത്സരത്തില് പങ്കെടുത്തു. അവസാന നിമിഷവും വാപ്പ ചോദിച്ചു, വിവാഹം ഒഴിവാക്കി മല്സരത്തിനു പോണോ എന്ന്. എന്റെ നിര്ബന്ധത്തിനു വഴങ്ങിയാണ് വാപ്പ സമ്മതിച്ചത്. ഉറച്ച പിന്തുണയുമായി ഉമ്മ റസീന ബീവി കൂടെ നിന്നു. വീട്ടില് ഒറ്റ മകളാണു ഞാന്. ഉപ്പയും ഉമ്മയും താല്പര്യങ്ങള്ക്കൊന്നും എതിരു നില്ക്കാറില്ല. എന്നാല് ബന്ധുക്കള്ക്കൊന്നും ഇതു വലിയ താല്പര്യമായിരുന്നില്ലെന്നും അന്ന് ആന്സി പറഞ്ഞു. റാംപില് നില്ക്കുമ്ബോള് ചോദ്യങ്ങള്ക്ക് കൃത്യമായ മറുപടി നല്കാന് നല്ല മനസാന്നിധ്യം വേണം. കഴിഞ്ഞ മല്സരങ്ങളില് പരാജയപ്പെട്ടത് ഈ മനസാന്നിധ്യം നഷ്ടമായതിനാലാണ്. ഇത്തവണ അങ്ങനെ ആയിരുന്നില്ല. നല്ല ആത്മവിശ്വാസത്തോടെയാണ് ചോദ്യങ്ങളെ നേരിട്ടത്. കിരീടം സ്വന്തമാക്കിയാല് ലഭിക്കുന്ന പ്രശസ്തി ആളുകള്ക്കു പ്രചോദനം നല്കും വിധം എങ്ങനെ ഉപയോഗപ്പെടുത്തും എന്നായിരുന്നു ആദ്യ ചോദ്യം. തന്റേത് ഒരു യാഥാസ്ഥിതിക മുസ്ലിം കുടുംബമായതിനാല് തന്റെ നേട്ടം മറ്റു പലര്ക്കും ഈ രംഗത്തേയ്ക്ക് കടുന്നു വരുന്നതിന് പ്രേരണ നല്കുമെന്നായിരുന്നു മറുപടി. Stories you may Like